
О Б Я В А

На основание чл. 17 от Наредба № 1 от 22.01.2015г. за придобиване на специалност в системата на здравеопазването УМБАЛ „Софиямед“ ООД, обявява конкурс за заемането на длъжността:
 
„Лекар специализант по „Ревматология“ - едно свободно място за нуждите на Клиника по Ревматология.
 
Желаещите могат да кандидатстват по обявената позиция от 08.10.2026г. до 08.11.2026г., като документите се подават на Десислава Николова - учебен отдел, с адрес бул. „Г.М. Димитров“ №16, ет.6 - Администрация, в работни дни, в запечатан непрозрачен плик, на който се изписва: „Конкурс  за избор на Лекар специализант по Ревматология“.
 
Подават се следните документи:

Заявление за кандидатстване  - в свободен текст.
Копие от документ за самоличност.
Автобиография /европейски стандарт/ - на български и на английски език.
Копие от дипломата за придобита от кандидата професионална квалификация - магистър по медицина.
Копие от Удостоверение за членство на кандидата в съответната БЛС.
Мотивационно писмо /в свободен текст/ - на български език.
Копия от други документи, доказващи професионална квалификация на кандидата, владеенето на чужди езици /ако са приложими/.
Декларация за удостоверяване, че към момента на участие в конкурса, кандидата не е специализант по друга специалност - попълва се на място при подаване на документите.
 
Конкурса се провежда на три етапа:

Първи етап – проверка за съответствие на подадените документи с изискванията на УМБАЛ СОФИЯМЕД ООД.

Втори етап – провеждане на писмен изпит по предоставения конспект.

 Изпитът ще се проведе в блок Люлин на УМБАЛ Софиямед, на адрес: бул. „Джавахарлал Неру“ 23, ж.к. Люлин 7 , ет.1 - Отделение по Нуклеарна медицина.

Трети етап – събеседване с кандидатите издържали писмения изпит.
 
Заемането на длъжността се извършва след провеждане на конкурс по реда на Кодекса на труда с описаните етапи.

